Paterna, Ciutat d’Empreses reprén la seua activitat per a impulsar la projecció empresarial del municipi
28/09/2015

# Paterna, Ciutat d’Empreses reprén la seua activitat per a impulsar la projecció empresarial del municipi

[![L’alcalde de Paterna, Juan Antonio Sagredo durant la Junta Ordinària de “Paterna, Ciutat d’Empreses” en què ha sigut nomenat president de la dita associació sense ànim de lucre.](/images/noticias/2015/09/reunion-paterna-ciudad-empresas.jpg)](/images/noticias/2015/09/reunion-paterna-ciudad-empresas.jpg)

28.09.2015

![ L’alcalde de Paterna, Juan Antonio Sagredo durant la Junta Ordinària de “Paterna, Ciutat d’Empreses” en què ha sigut nomenat president de la dita associació sense ànim de lucre.](/images/noticias/2015/09/reunion-paterna-ciudad-empresas.jpg)

L’alcalde de Paterna s’ha reunit hui amb totes les associacions empresarials del municipi per a intercanviar informació, unir esforços i convertir a Paterna en enclavament empresarial de referència

L’alcalde de Paterna, Juan Antonio Sagredo, s’ha reunit hui amb totes les associacions empresarials, industrials, comerciants i hoteleres del municipi amb motiu de la celebració de la Junta Ordinària de “Paterna, Ciutat d’Empreses”, l’associació sense ànim de lucre promoguda per l’Ajuntament per a potenciar el municipi com a referent econòmic i empresarial.

Sagredo ha représ estes cites empresarials, que l’anterior equiip de govern no celebrava des de fa més d’un any, amb l’objectiu de millorar i dinamitzar la relació entre el consistori i el sector empresarial paterner i dissenyar conjuntament un programa d’actuacions que permeta reactivar el teixit industrial, comercial, empresarial i hoteler de Paterna

Durant la trobada, a què han assistit representants d’Asivalco, l’Associació Empresarial de l’Andana, l’Entitat de Conservació del Parc Tecnològic, la Fundació Parc Científic Universitat de València, PUC, Multipaterna i l’Associació Hostalera Paterna Gastronòmica, Juan Antonio Sagredo, com a alcalde i responsable d’Empresa, ha sigu nomenat nou President de l’associació i ha anunciat el seu compromís de treballar incansablement per a posicionar a Paterna com a baluard industrial.

“En la reunió de hui s’han posat sobre la taula les fortaleses i debilitats de cada un dels cincs parcs empresarials que s’assenten en el terme municipal paterner i s’han plantejat les claus necessàries per a millorar la seua projecció i fer-los més competitius”, ha explicat el primer edil

Sagredo ha aprofitat la trobada per a traslladar els assistents alguns dels projectes en què està treballant el consistori i que seran fonamentals per al progrés de la ciutat i de les seues àrea industrial, com el programa “Paterna Actua”, finançat amb fons europeus, el conveni firmat recentment amb Caixa Popular per al finançament preferent de les empreses associades a “Paterna, Ciutat d’Empreses” o el pròxim Fòrum d’Ocupació de Paterna.

L’alcalde ha demanat als assistents la seua implicació, suport i difusió d’estes propostes per a aconseguir, entre tots, fer de Paterna un referent empresarial a tots els nivells i convertir el municipi en un enclavament atractiu i immillorable per a noves activitats i projectes empresarials.

Paterna, Ciutat d’Empreses és una associació sense ànim de lucre creada en 2012 per l’Ajuntament com a soci fundador que agrupa a totes les associacions empresarials del municipi que representen a aproximadament 2.800 empreses que donen treball a 75.000 empleats.

Tal com estableixen els seus fins estatutaris, esta associació té com a objectiu responsabilitzar-se del màrqueting estratègic territorial per a difondre els atractius de Paterna com a ciutat amb una forta tradició empresarial i com el millor enclavament empresarial de l’Arc Mediterrani.

Una d’estes accions ha sigut la de crear la marca Paterna, Ciutat d’Empreses amb l’objectiu de projectar una imatge nacional i internacional del municipi.